Sigmund Meieran

Sigmund Meieran (født 20. januar 1920 i Oslo, død 17. februar 2013 i Los Angeles) var en norsk elektroingeniør og flynavigatør under andre verdenskrig.

Bakgrunn
Sigmund Meierans foreldre var Moritz (født 1881 i Polen) og Rosa Meieranovski (født 1880 i Vilnius) som innvandret til Norge i 1900-1902. 

Meieran utdannet seg til elektroingeniør ved Ohio State University og ved University of Michigan, og arbeidet senere blant annet for Boeing i Seattle og Lockheed i Santa Cruz (California).

Andre verdenskrig

I april 1940 ble Meieran uten militær trening utrustet og sendt i kamp mot invasjonsstyrkene i Valdres. Han rømte deretter til Sverige og via Sovjetunionen og Japan kom han seg til USA. Han ble opplært til flynavigatør i «Little Norway» ved Toronto. Meieran ble sendt til England og deltok i åtte bombetokt over Tyskland. 

På det siste toktet ble flyet skutt ned og Meieran landet med fallskjerm i sjøen utenfor Nederland der han kom seg utmattet i land. Han satt 19 måneder i tysk krigsfangenskap og forsøkte å rømme seks ganger. Han ble befridd fra krigsfangeleiren Stalag XI-B ved Bremen av britiske styrker 19. april 1945. 

Hans foreldre, broren Charles, og niesen Ellinor ble deportert og drept i Auschwitz desember 1942; broren Jacob Bernhard Meiran ble drept i Auschwitz i februar eller mars 1943. Broren Charles tjenestegjorde i luftvernet og ble tatt til fange da tyske styrker inntok Oslo. Broren John overlevde og deltok i politistyrkene i Sverige. 

Meieran ble tildelt krigsmedaljen.

Referanser 

Norsk militært personell under andre verdenskrig
Personer fra Oslo
Personer ved Little Norway
Krigsmedaljen